b'\n_START_ARTICLE_\nLa Mode\n_START_SECTION_\nHist\xc3\xb2ria\n_START_PARAGRAPH_\nGrup hereu de Para\xc3\xadso, La Mode es va formar a iniciativa del l\xc3\xadder d\'aquell primer grup, Fernando M\xc3\xa1rquez (El Zurdo), pujant per primera vegada a un escenari a l\'Escuela de Caminos de Madrid el 12 de desembre de 1981._NEWLINE_Pocs mesos despr\xc3\xa9s graven la seva primera maqueta, que inclou els t\xc3\xadtols "Cita en Hawaii" i "Aquella chica". \xc3\x89s en 1982 quan editen el seu primer EP i, a la vista de l\'\xc3\xa8xit, publiquen el mateix any el LP de t\xc3\xadtol "El eterno femenino", d\'on sobresurt el tema "Aquella canci\xc3\xb3n de Roxy", possiblement la can\xc3\xa7\xc3\xb3 m\xc3\xa9s famosa en la hist\xc3\xb2ria del grup._NEWLINE_Despr\xc3\xa9s d\'alguns problemes de salut de Fernando M\xc3\xa1rquez, l\'any 1984 publiquen el seu segon LP titulat "1984", que no aconsegueix les quotes de vendes i cr\xc3\xadtica de l\'anterior, per\xc3\xb2 del que ha de destacar-se el tema "En cualquier fiesta". _NEWLINE_A l\'abril de 1984, M\xc3\xa1rquez abandona el grup degut a la seva salut, sent substitu\xc3\xaft per Daniel Ballester, seleccionat a trav\xc3\xa9s d\'un concurs de Radio 3. Durant aquesta \xc3\xa8poca componen la sintonia del programa "Caja de Ritmos", de TVE i editen el mini-LP "Lejos del Para\xc3\xadso"._NEWLINE_L\'any 1986 veu la llum el seu darrer disc: "La evoluci\xc3\xb3n de las costumbres", que passa desapercebut i provoca la r\xc3\xa0pida dissoluci\xc3\xb3 de la banda. El tema "La evoluci\xc3\xb3n de las costumbres" \xc3\xa9s considerat un dels millors temes de Dark wave fet a Espanya._NEWLINE_El 24 d\'octubre de 2014 apareix com a teloner d\'un concert d\'Un Ping\xc3\xbcino en mi Ascensor el grup "Robots y Japonesas" (en clara refer\xc3\xa8ncia a la lletra de la can\xc3\xa7\xc3\xb3 "El eterno femenino" del seu primer disc), compost pels fundadors de La Mode Mario Gil (teclats) i Antonio Zancajo (guitarra), incorporant-se com a vocalista Jos\xc3\xa9 Luis Moro (Un Ping\xc3\xbcino en mi Ascensor).'